آئون

آئون / ion (جمع : آینات / ایونات) جس کو اردو میں ایون / آئن یا آین بھی لکھا جاتا ہے، ایک ایسا ذرہ ہوتا ہے جس نے قدرتی طور پر ایک تعدیلی جوہر، سالمہ یا زیرجوہری ذرّے سے تبدیل ہوکر کوئی (مثبت یا منفی)  بــار  حاصل کر لیا ہو اور ایسا اس وجہ سے ہوتا ہے کہ یا تو اس میں سے ایک برقیہ (electron) نکل جاتا ہے یا ایک برقیہ اس میں آجاتا ہے۔ جب برقیہ نکل جائے تو اس پر مثبت بار آجاتا ہے اور اگر برقیہ اس میں آجائے تو اس پر منفی بار آجاتا ہے۔ آئون بننے کے طبیعیاتی عمل کو تائین (Ionization) کہا جاتا ہے۔

آین چند ایسے الفاظ میں شامل ہے جس کو اس اردو دائرہ المعارف پر انگریزی سے اپنایا گیا ہے۔ ایسا کرنے کی دیگر وجوہات کے ساتھ ایک قابل ذکر وجہ یہ ہے کہ اس لفظ سے دیگر متعلقہ الفاظ اردو قواعد کے مطابق بنانے میں سہولت ہوگی اور وہ الفاظ اردو میں اجنبی بھی نہیں لگیں کے۔ مثال کے طور پر آین سے انگریزی میں Ionization کا لفظ بنتا ہے جس کو اردو قواعد کی رو سے تائین بنایا جاسکتا ہے۔ اسی طرح مثبت آین کو انگریزی میں cation کہا جاتا ہے جو منفیرہ کی مناسبت سے بنایا گیا لفظ ہے اور اردو میں اسے مثبت سے مث لیکر آین کے ساتھ لگا کر مثاین (cation) بنتا ہے۔ اسی طرح منفی آین کو انگریزی میں آئون کہا جاتا ہے جو مثبیرہ کی مناسبت سے بنایا گیا لفظ ہے اور اردو میں اسے منفی سے من لیکر آین کے ساتھ لگا کر مناین (anion) بنایا جاتا ہے۔ ان الفاظ کی ایک فہرست سامنے شکل کے خانے میں دیکھی جاسکتی ہے۔

عام مثاینات و مناینات کی فہرست 
درج ذیل میں عام طور پر دیکھے جانے والے مثاینات و مناینات کی ایک فہرست دی جا رہی ہے اس فہرست کے اندراجات انگریزی میں نظر آنے کی وجوہات کئی ہیں۔ ان کی اردو کرنا گویا کہ مشکل تو ہے مگر نــا مـمـکـن ہرگز نہیں ہے اس کے باوجود خطرِ اعتراضات کے پیش نظر فی‌الحال ایسا کرنے سے اجتناب کیا جا رہا ہے۔

آئون
حاملین بار
ویکیپیڈیا مضامین مع LCCN شناخت کنندگان
طبیعی کیمیاء
Short description is different from Wikidata